b"\n_START_ARTICLE_\nRamon Planella i Conxello\n_START_SECTION_\nBiografia\n_START_PARAGRAPH_\nFormat a l'escola de Llotja, amb diversos premis extraordin\xc3\xa0ris, durant la Guerra del Franc\xc3\xa8s fug\xc3\xad a Menorca, d'on es coneix un magn\xc3\xadfic Quadre de flors (Col\xc2\xb7lecci\xc3\xb3 privada). El 1814 esdevingu\xc3\xa9 professor de la classe de Flors de l'esmentada escola. De la seva obra actualment en queden molt poques obres documentades, ja que mor\xc3\xad jove mentre era a Roma pensionat. All\xc3\xa0 copi\xc3\xa0 obres importants de Rafael i de Garofalo, que es conserven a la Reial Acad\xc3\xa8mia Catalana de Belles Arts de Sant Jordi. El seu retrat de l'escultor Jaume Folch i Costa (c. 1815, Acad\xc3\xa8mia de Sant Jordi) d\xc3\xb3na la mesura de le seva gran categoria de retratista. _NEWLINE_Indirectament es coneixen d'ell tamb\xc3\xa9 altres retrats que foren gravats i publicats, com el de Joaquim Ib\xc3\xa1\xc3\xb1ez-Cuevas, bar\xc3\xb3 d'Eroles (c. 1814-15) o el del prevere i erudit Francesc Mirambell i Giol (1817). Vinculat a intel\xc2\xb7lectuals significatius de l'\xc3\xa8poca, com Ramon Muns i Seriny\xc3\xa0, Joan L\xc3\xa0rios de Medrano o Francesc Renart i Ar\xc3\xbas, la seva mort va anar acompanyada de grans elogis p\xc3\xbablics que mostren l'alt\xc3\xadsima consideraci\xc3\xb3 que mereixia als seus contemporanis."